ET Euroopa Liidu Teataja C 411/7

Kreeka Vabariigi valitsuse teadaanne vastavalt Euroopa Parlamendi ja nõukogu direktiivile 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta

(2017/C 411/05)

LISATEADAANNE RAHVUSVAHELISE HANKEMENETLUSE KOHTA SEOSES LUBADE ANDMISEGA SÜSIVESINIKE UURIMISEKS JA KASUTAMISEKS LÄÄNE-KREEKA MEREPIIRKONNAS („JOONIA MERE“ PIIRKOND)

Süsivesinike geoloogilist luuret, uurimist ja tootmist käsitleva seaduse nr 2289/1995 kehtiva versiooni artikli 2 lõike 17 punkti b ning muude sätete kohaselt esitas ettevõtja Energean Oil & Gas - Energeiaki Aigaiou Anonimi Etaireia Erevnas kai Paragogis Ydrogonanthrakon 2. juunil 2017 ettevõtjale Hellenic Hydrocarbons Resources Management SA (HHRM SA) osalemissoovi, et saada luba süsivesinike uurimiseks ja kasutamiseks Kreeka Vabariigi mandrilaval Lääne-Kreeka merepiirkonnas („Joonia mere“ piirkond).

Pärast ettevõtjalt HHRM S.A. saadud 9. juuni 2017. aasta soovituskirja (ref 655, HHRM SA) kiitis keskkonna- ja energeetikaminister otsusega nr ΥΠΕΝ/ΥΠΡΓ/9269/3048/22.6.2017 eespool nimetatud osalemissoovi heaks ja algatas seaduse nr 2289/1995 kehtiva versiooni artikli 2 lõike 17 punktis b kirjeldatud hankemenetluse.

Kreeka Vabariik kutsub keskkonna- ja energeetikaministri kaudu muid asjast huvitatud isikuid üles osalema kõnealuses hankes.

Saadaolevad piirkonnad on esitatud kaardil ja piiritletud järgmiste geograafiliste koordinaatidega:

Piirkond Pikkuskraad Laiuskraad Joonia meri 19° 35′ 00″ E 39° 40′ 00″ N 19° 35′ 00″ E 39° 35′ 00″ N 19° 40′ 00″ E 39° 35′ 00″ N 19° 40′ 00″ E 39° 30′ 00″ N 19° 45′ 00″ E 39° 30′ 00″ N 19° 45′ 00″ E 39° 25′ 00″ N 19° 50′ 00″ E 39° 25′ 00″ N 19° 50′ 00″ E 39° 20′ 00″ N 20° 05′ 00″ E 39° 20′ 00″ N 20° 05′ 00″ E 39° 05′ 00″ N 20° 30′ 00″ E 39° 05′ 00″ N 20° 30′ 00″ E 39° 00′ 00″ N 20° 35′ 00″ E 39° 00′ 00″ N 20° 35′ 00″ E 38° 50′ 00″ N 20° 30′ 00″ E 38° 50′ 00″ N 20° 30′ 00″ E 38° 35′ 00″ N 19° 55′ 00″ E 38° 35′ 00″ N 19° 55′ 00″ E 38° 50′ 00″ N 19° 25′ 00″ E 38° 50′ 00″ N 19° 25′ 00″ E 39° 40′ 00″ N 19° 35′ 00″ E 39° 40′ 00″ N

Kõiki taotlusi hinnatakse vastavalt seaduse nr 2289/1995 kehtiva versiooni sätetele ja Kreeka õiguse tingimustele; hindamisel lähtutakse sellest, et jätkuvalt on vaja teha kiiresti, põhjalikult, tõhusalt ja ohutult uuringuid, et leida Kreeka nafta- ja gaasivarusid ning neid kasutada, ning seejuures võetakse nõuetekohaselt arvesse keskkonnaaspekte.

Ettevõtja HHRM SA sõlmib piirkonna kohta lepingu valituks tunnistatud taotlejaga litsentsitasu/maksukorra alusel (rendileping). Keskkonna- ja energeetikaminister peab ettevõtja HHRM SA allkirjastatava rendilepingu heaks kiitma. Ilma kõnealuse heakskiiduta on rendileping kehtetu ega tekita õiguslikke tagajärgi.

Taotluste esitamise tähtpäev on esimene tööpäev pärast seda, kui käesoleva hanketeate avaldamisest Euroopa Liidu Teatajas on möödunud üheksakümmend (90) päeva.

Pärast kõnealust kuupäeva ettevõtjale HHRM SA saabunud taotlusi arvesse ei võeta.

Taotlused esitatakse järgmisel aadressil:

Hellenic Hydrocarbons Resources Management SA (HHRM SA) 119 Mesogeion Avenue 101 92 Athens GREECE

Taotlusi hinnatakse järgmiste hindamiskriteeriumide alusel:

i) taotleja finantssuutlikkus süsivesinike uurimiseks ja vajaduse korral kasutamiseks kõnealuses piirkonnas;

ii) taotleja tõendatud tehnilised võimalused ja asjatundlikkus;

iii) ettevõtja tõendatud kogemus süsivesinike uurimis-, arendus- ja tootmistoimingute (kasutamine) läbiviimisel, eelkõige süva- ja ülisüvavetes;

iv) taotletud piirkonna kõigi võimaluste väljaselgitamiseks esitatud tööprogrammi kvaliteet ja ajakava;

v) taotleja geoloogilised teadmised kõnealuse geograafilise piirkonna kohta ning kuidas valituks tunnistatud taotleja kavatseb teostada tõhusat ja ohutut uurimist süsivesinike saamiseks;

vi) puurimistööde tegemise suutlikkus vesiniksulfiidi esinemise korral;

vii) võime rakendada keskkonnajuhtimist õigusnõuete täitmiseks ja saavutada võimalikult hea keskkonnatoime, samuti keskkonna seisukohast tundlikes piirkondades tegutsemise kogemus ja kõrge ohutus- ja keskkonnakaitsetaseme säilitamise kogemus valdavalt turismiga tegelevates ja majanduslikult olulistes piirkondades;

viii) tähelepanu pööratakse sellele, kas taotleja on talle varem antud lubade kohaseid kohustusi täitnud ebatõhusalt või vastutustundetult või jätnud need täitmata.

ix) Pakkumuses käsitletavad punktid: — uurimise miinimumprogramm, — finantstagatis, — litsentsitasud, — kapitali amortisatsioon (%), — lepingusõlmimis- ja tootmistasu, — koolitus ja tehniline tugi, — piirkonnaga seotud õigustest loobumine (%), — kõnealuse piirkonnaga seotud maksud uurimis- ja kasutamisetapi jooksul.

Tehnilistele ja rahalistele nõuetele vastavad taotlejad kutsutakse pakutava piirkonna suhtes konkureerima. Läbirääkimised viiakse läbi pakkumuses käsitletud punktide alusel. Piirkonna suhtes kindlaksmääratud maa-ala üle peetavatele läbirääkimistele võib kutsuda rohkem kui ühe taotleja.

Ettevõtja HHRM SA annab õiguse ilma et see piiraks direktiivi 94/22/EÜ artikli 3 lõike 6 sätete kohaldamist.

Üksikasjalik teave ja kõik asjakohased dokumendid tehakse kättesaadavaks käesoleva hanketeate Euroopa Liidu Teatajas avaldamise kuupäeval ettevõtja HHRM SA veebisaidil: www.greekhydrocarbons.gr

Kaart

KAART JA KAARDIVÕRGU RUUDUD, MILLEST PIIRKOND ON MOODUSTATUD